Ակնհայտ է, որ նման ստեղծված իրավիճակում անհնար է վարձակալության պայմանագրով ֆիքսված առաջադրանքներին հասնել, ինչը ես արդեն արդեն բազմիցս բացատրել եմ»,-ասաց պարոն Լըֆեն։ Hraparaka.am-ի հարցին, թե իրենք այս ընթացքում (իրենց դեմ ծավալվող արշավից առաջ կամ հետո) փորձե՞լ են հանդիպել վարչապետի կամ կառավարության ներկայացուցիչների հետ և փորձել հարթել խնդիրը, Քրիստիան Լըֆեն ասաց, որ վարչապետի հետ՝ ոչ, բայց հանդիպել է ջրային տնտեսության պետական կոմիտեի նախագահ Ինեսսա Գաբայանի հետ։ Եվ տիկին Գաբայանը, ըստ նրա, հրաժարվել է կատարել պայմանագրով նախատեսված կետերը, այս դեպքում՝ սակագնի բարձրացումը։ Իսկ սակագինը պետք է մինչև 2021 թվականի ամեն տարի որոշ չափով բարձրանա, ապա նույն սկզբունքով իջնի։